**În ziua de Paşti**

*Elena Farago*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toţi copiii azi se îmbracă

Cu ce au ei mai frumos

Şi părinţii lor le cântă

Învierea lui Christos.

Şi la masă ciocnesc astăzi

Toţi copiii cei cuminţi,

Ouă roşii şi pestriţe,

Cu iubiţii lor părinţi.

Toţi copiii azi sunt darnici

Căci ei ştiu că lui Christos,

Îi sunt dragi numai copiii

Cei cu sufletul milos.

Şi copiii buni la suflet,

Azi cu bucurie dau,

Cozonaci şi ouă roşii

La copiii care n-au.